**Lietošanas instrukcija: informācija lietotājam**

**Tonsilgon N pilieni iekšķīgai lietošanai, šķīdums**

Altejas sakne (*Althaeae radix*)

Kumelītes ziedi (*Chamomillae flos*)

Kosas laksti (*Equiseti herba*)

Valrieksta lapas (*Juglandis folium*)

Pelašķa laksti (*Millefolium herba*)

Ozola miza (*Quercus cortex*)

Pienenes laksti (*Taraxaci herba*)

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

* Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā ārsts vai farmaceits Jums teicis.
* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildu informācija vai padoms, vaicājiet farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja pēc 8 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Tonsilgon N un kādam nolūkam to lieto
2. Kas Jums jāzina pirms Tonsilgon N lietošanas
3. Kā lietot Tonsilgon N
4. Iespējamās blakusparādības
5. Kā uzglabāt Tonsilgon N
6. Iepakojuma saturs un cita informācija

**1. Kas ir Tonsilgon N un kādam nolūkam to lieto**

Tonsilgon N ir augu izcelsmes zāles atkārtotu vai hronisku elpceļu infekciju un tonsilīta (mandeļu iekaisuma) ārstēšanai pieaugušajiem un bērniem no 1 gada vecuma.

Ja pēc 8 dienām nejūtaties labāk vai jūtaties sliktāk, Jums jākonsultējas ar ārstu.

**2. Kas Jums jāzina pirms Tonsilgon N lietošanas**

**Nelietojiet Tonsilgon N šādos gadījumos**:

* ja Jums ir alerģija pret aktīvajām vielām (6. punktā minētajām), asteru dzimtas augiem vai kādu citu (6. punktā minēto) šo zāļu sastāvdaļu.

**Brīdinājumi un piesardzība lietošanā**

Pirms Tonsilgon N lietošanas konsultējieties ar ārstu vai farmaceitu.

Konsultējieties ar ārstu, ja simptomi saglabājas vai rodas elpas trūkums, drudzis, strutainas vai asiņainas krēpas.

**Bērni**

Nav ieteicams lietot bērniem līdz 1 gada vecumam.

**Citas zāles un Tonsilgon N**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

Nav ziņots par klīnisku Tonsilgon N mijiedarbību ar citām zālēm.

**Grūtniecība, barošana ar krūti un fertilitāte**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu vai farmaceitu.

Tā kā nav pietiekamu datu, šīs zāles grūtniecības un krūts barošanas laikā drīkst lietot tikai pēc tam, kad ārstējošais ārsts ir rūpīgi izvērtējis riska/ieguvuma attiecību.

**Transportlīdzekļu vadīšana un mehānismu apkalpošana**

Līdz šim nav norādījumu, ka šīs zāles varētu ietekmēt spēju vadīt transportlīdzekļus vai apkalpot mehānismus.

**Tonsilgon N satur etilspirtu (alkoholu)**

Šīs zāles satur 210 mg alkohola (etilspirta) katros 25 pilienos, kas ir līdzvērtīgi 152 mg/ml (19 % (tilp.%)). Šo zāļu daudzums 25 pilienos ir līdzvērtīgi 6 ml alus vai 3 ml vīna. Nelielais alkohola daudzums zālēs neizraisīs ievērojamu ietekmi.

**3. Kā lietot Tonsilgon N**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Iekšķīgai lietošanai.

Pirms katras lietošanas reizes pudelīte kārtīgi jāsakrata.

Ja nepieciešams, lietojiet pilienus, uzdzerot nedaudz šķidruma (piemēram, glāzi ūdens).

Pilināšanas laikā pudelīte jātur vertikāli.

*Devas akūtu simptomu ārstēšanai*

|  |  |  |
| --- | --- | --- |
| **Pacienti** | **Reizes deva** | **Dienas deva** |
| Pieaugušie un pusaudži no 12 gadu vecuma | 25 pilieni 5-6 reizes dienā | 125‑150 pilieni |
| Bērni vecumā no 6 līdz 11 gadiem | 15 pilieni 5-6 reizes dienā | 75‑90 pilieni |
| Bērni vecumā no 1 līdz 5 gadiem | 5‑10 pilieni 5-6 reizes dienā | 25‑60 pilieni |

*Devas pēc akūto simptomu izzušanas*

|  |  |  |
| --- | --- | --- |
| **Pacienti** | **Reizes deva** | **Dienas deva** |
| Pieaugušie un pusaudži no 12 gadu vecuma | 25 pilieni 3 reizes dienā | 75 pilieni |
| Bērni vecumā no 6 līdz 11 gadiem | 15 pilieni 3 reizes dienā | 45 pilieni |
| Bērni vecumā no 1 līdz 5 gadiem | 10 pilieni 3 reizes dienā  | 30 pilieni |

Pēc akūto simptomu izzušanas turpiniet lietot Tonsilgon N apmēram vēl vienu nedēļu.

Ņemot vērā zāļu labo panesamību, tās ir piemērotas ilgstošai ārstēšanai.

**Ja esat lietojis Tonsilgon N vairāk nekā noteikts**

Nav ziņots par pārdozēšanas gadījumiem.

Lūdzu pastāstiet ārstam, ja Jūs esat lietojis lielāku devu nekā ieteikts. Ārsts izlems, kā rīkoties.

**Ja esat aizmirsis lietot Tonsilgon N**

Nelietojiet dubultu devu, lai aizvietotu aizmirsto devu, bet gan ieņemiet parasto devu un turpiniet lietot šīs zāles, kā norādīts.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

*Retāk* *(var ietekmēt mazāk nekā 1 cilvēku no 100)* var rasties kuņģa‑zarnu trakta traucējumi.

Iespējamas alerģiskas reakcijas (piemēram, izsitumi, nātrene) (*sastopamības biežums nav zināms‑nevar noteikt pēc pieejamiem datiem*).

Tā saucamās krusteniskās reakcijas dēļ zāles, kas satur kumelītes ziedus, var izraisīt paaugstinātas jutības reakcijas cilvēkiem ar paaugstinātu jutību pret citiem asteru dzimtas augiem (piemēram, vībotnēm, pelašķiem, krizantēmām, mārpuķītēm).

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tīmekļa vietne: [www.zva.gov.lv](http://www.zva.gov.lv).

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Tonsilgon N**

Uzglabāt bērniem neredzamā un nepieejamā vietā.

Uzglabāt temperatūrā līdz 25oC.

Sargāt no gaismas un mitruma.

Uzglabāšanas laiks pēc pudelītes pirmās atvēršanas ir 6 mēneši.

Nelietot šīs zāles pēc derīguma termiņa beigām, kas norādīts uz kartona kastītes un etiķetes pēc „Derīgs līdz:”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Tonsilgon N satur**

Aktīvās vielas ir:

1 g Tonsilgon N pilienu satur 290 mg etilspirta‑ūdens ekstrakta (ekstraģents: 59 % (tilp.%) alkohola (etilspirta)) no šādām drogām:

* altejas sakne (*Althaeae radix*) 4 mg;
* kumelītes ziedi (*Chamomillae flos*) 3 mg;
* kosas laksti (*Equiseti herba*) 5 mg;
* valrieksta lapas (*Juglandis folium*) 4 mg;
* pelašķa laksti (*Millefolium herba*) 4 mg;
* ozola miza (*Quercus cortex*) 2 mg;
* pienenes laksti (*Taraxaci herba*) 4 mg.

Citas sastāvdaļas ir:

* etilspirts un attīrīts ūdens.

**Tonsilgon N ārējais izskats un iepakojums**

Dzidrs līdz viegli duļķains, dzelteni‑brūns šķidrums ar kumelīšu garšu un smaržu.

Uzglabāšanas laikā iespējama viegla saduļķošanās vai nogulšņu rašanās, tomēr tas neietekmē šo zāļu drošumu un efektivitāti.

Tonsilgon N pieejams 50 ml un 100 ml pudelītēs ar pilinātāju. Pudelītes iepakotas kartona kastītēs.

Visi iepakojuma lielumi tirgū var nebūt pieejami.

**Reģistrācijas apliecības īpašnieks un ražotājs**

BIONORICA SE

Kerschensteinerstrasse 11‑15

92318 Neumarkt

Vācija

Tālruņa Nr.: +49‑9181‑23190

Faksa Nr.: +49‑9181‑231265

E-pasta adrese: info@bionorica.de

**Šī lietošanas instrukcija pēdējo reizi pārskatīta** 07/2022.